b'\n_START_ARTICLE_\nBomullsspinneri\n_START_PARAGRAPH_\nBomullsspinneri er en fabrikk som huser maskiner for industrialisert spinning og veving. Fabrikkene spinner bomull, som var et viktig produkt under den industrielle revolusjon, og er stort sett bygd mellom 1775 og 1930._NEWLINE_Bomulspinneriene og mekaniseringen av spinneprosessen, var viktige i veksten av verkt\xc3\xb8ysmekaniseringen. Selv om en del var drevet kraften til tamdyr, var de fleste tidlige m\xc3\xb8ller bygd i rurale lokaliseringer i n\xc3\xa6rheten av elver med god str\xc3\xb8m og hadde vannhjul for \xc3\xa5 skape energi. Behovene for vann stimulerte byggingen av kanalsystemer og behovene for kraft stimulerte utbyggingen av stasjon\xc3\xa6re dampdrevne maskiner. Utviklingen av levedyktige dampmaskiner fra Boulton & Watt f\xc3\xb8rte fra 1781 til framveksten av st\xc3\xb8rre, dampdrevne spinnerier og gjorde det mulig \xc3\xa5 konsentrere dem i urbane omgivelser, i England hovedsakelig i Manchester. Nabobyen Salford hadde mer enn 50 spinnerier ved 1802._NEWLINE_Aksjeselskaper ble utviklet for \xc3\xa5 bygge spinneriene, og dette f\xc3\xb8rte til handelsoppblomstring av bomull i Manchester, som i sin tur ble en stor kommersiell by. Spinneriene skapte ogs\xc3\xa5 nye arbeidsplasser, som f\xc3\xb8rte til en ekspansjon av den lokale befolkningen og behovet for mer husbygging. Som resultat ble bomullsindustribyene skapt, med sine lokale regjeringer. D\xc3\xa5rlige arbeidsforhold f\xc3\xb8rte til at fabrikkene ble regulert gjennom egen lovgivning. I England var bomullspinneriene opprinnelig et fenomen omkring Lancashire som senere ble kopiert til New England og senere til s\xc3\xb8rstatene i USA. P\xc3\xa5 1900-tallet mistet det nordvestlige England sitt hegemoni innenfor bomullspinneriene til USA, deretter til India og til slutt til Kina._NEWLINE_P\xc3\xa5 2000-tallet har nedlagte bomullsprinnerier blitt en del av flere lands industriminner.'